Adresát: Všetkým známym záujemcom

V Bratislave 25.01.2019

Vec:

**Žiadosť o vysvetlenie súťažných podkladov č. 1 - odpoveď**

Identifikácia verejného obstarávania:

**Verejný obstarávateľ:** Obec Vrbovce

**Názov zákazky:** Obec Vrbovce, Vrbovce 42, 906 06 Vrbovce

**Vyhlásené:** vo Vestníku č. 10/2019 pod číslom 764 - WYP zo dňa 15.01.2019

Na základe doručenej žiadosti o vysvetlenie súťažných podkladov zo dňa 24.01.2019 Vám týmto v súlade s § 113 ods. 7 zákona o verejnom obstarávaní, predkladáme vysvetlenie:

**Otázka č. 1:**

V Súťažných podkladoch v časti **F. PODMIENKY ÚČASTI UCHÁDZAČOV v bode II. Ekonomické a finančné postavenie je uvedené:** *„Forma dokumentu: Verejný obstarávateľ požaduje predloženie uvedených dokumentov vo forme zaručenej konverzie v súlade s § 35 ods. 2 zákona č. 305/2013 Z. z Zákon o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e- Governmente)“*

Po preverení danej požiadavky v bankovej inštitúcií sme zistili že požadované doklady na splnenie podmienok účasti t.j. vyjadrenie banky, nezáväzný úverový prísľub, banka neposkytuje klientom v zmysle zákona *č. 305/2013 Z.z. Zákon o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente).*

Otázka 1: Bude verejný obstarávateľ akceptovať formu dokumentu - sken, nakoľko nie je možné zabezpečiť inú formu dokumentu? Žiadame verejného obstarávateľa aby jednoznačne určil na základe čoho požaduje predloženie danej formy dokumentu.

**Odpoveď č.1:**

Verejný obstarávateľ nebude akceptovať formu dokumentu – sken pri dokladoch na preukázanie ekonomického a finančného postavenia tak, ako je uvedené v súťažných podkladoch. Verejný obstarávateľ požaduje dokument vo forme zaručenej konverzie za účelom posúdenia pravosti dokumentu, nakoľko v súlade s § 39 ods. 1 zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov: „Novovzniknutý dokument zo zaručenej konverzie, ktorý je neoddeliteľne spojený s osvedčovacou doložkou, má rovnaké právne účinky a je použiteľný na právne účely v rovnakom rozsahu ako osvedčená kópia pôvodného dokumentu, ktorého transformáciou vznikol.“